Pardubice (kastelo)

La kastelo Pardubice situas en la samnoma regiona urbo Pardubice en Ĉeĥio. La fortikigita arealo estas urbanisme ligita kun la historia urbocentro. Sidejo de Orientbohemia muzeo.

 Historio 
eta|maldekstra|kastelo en 1866
Mezepoka nobela sidejo, rekonstruita en la 14-a jarcento supozeble de la unua praga ĉefepiskopo Arnošt z Pardubic kaj lia patro, je gotika burgo. Rekonstruita je ampleksa renesanca kastelo de la nobela familio Pernštejn kaj baroke adaptita de František Maxmilián Kaňka.
Post dudek jaroj de fermiĝo kaj rekonstruado ĝi estis ekde 1997 iom post iom publike alirebligata. En la kastelo nuntempe troviĝas Orientbohemia muzeo, Orientbohemia galerio kaj faka laborejo de Nacia memorindaĵinstituto.

 Vidindaĵoj kaj kolektoj 
eta|maldekstra
 Kavaliraj salonegoj kun valoraj frurenesancaj surmuraj pentraĵoj kaj partoj de gotika-renesanca arkitekturo
 ekspozicio de bohemiaj vitraĵoj
 ekspozicio de la orienta Elbo-regiono
 kolekto de armiloj
 kolekto de ludiloj "Ĉu estis - ĉu ne estis ..."
 kolekto de bildkartoj „Orbis pictus“
 ekspozicio "Mono en Bohemio 1520-1620"
 portempaj ekspozicioj

 Praktikaj informoj 
La kastelo estas vizitebla tutjare, ĉiutage krom lundoj inter 10a kaj 18a horoj.

 Eksteraj ligiloj 
 Oficiala retpaĝaro de la muzeo
 Oficiala retpaĝaro de la galerio

Kategorio:Kasteloj en Regiono Pardubice
Kategorio:Pardubice
Kategorio:Renesancaj konstruaĵoj en Ĉeĥio
Kategorio:Konstruaĵoj en distrikto Pardubice
Kategorio:Naciaj kulturaj memorindaĵoj en Regiono Pardubice